"Setswana Puotlaleletso ya Ntlha (FAL)/P2 11 DBE/Ngwanaitseele 2017 NSC KAROLO YA B: TERAMA MOLATSWANA WA GAETSHO – DMG Sekeleko Araba dipotso TSOTLHE mo karolong e. POTSO 4: 'MOIPOLAI YO O SA LELELWENG' – Enock K Lebethe Buisa dinopolo tse di latelang, mme morago o arabe dipotso. 4.1 NOPOLO G (Batho ba ntlo ba feditse go ja, go utlwala dijana ka kwa lemoragong jaaka di tlhatswiwa.) MMASEAKO: Rraabo, tlhang malatsi a o ka re o a fetoga? SEAKO: (O bua o ka re o lapile) Ke a imelwa mogatsaka. Balemi botlhe fa ba tshwenngwa ke Phika, le fa e le ka selo se sennyane, 5 ba lelela mo go nna. (Go konyakonya motho mo lebating) SEAKO: Ke mang? MMALABADI: (O bua a le kwa ntle) Ke nna! Mmalabadi. SEAKO: Tsena! (O bula lebati, o a tsena) O tsamaisiwa ke eng masigo jaana monna? 10 MMALABADI: (O nyemile mooko) Batho ba ile. Phika o tshositse batho. SEAKO: (O gakgametse) A ke o ntlhalosetse sentle monna. O a re Phika o dirileng batho? MMALABADI: O file banna ba ba lesome ba masimo a ka kwa morago ga ya gagwe tšhelete, e bile ba fudugile ka ona motsotso o. 15 SEAKO: (O tletse pelaelo) Gona e ka nna motlholo. Ba tlhatlhamolola matlo a bona jang mo mafifing a? MMALABADI: Gape ke na le bopaki ba se ke se buang. Phika o nkopile go dira jalo. Kana le nna tshimo ya me, e ka kwa morago ga ya gagwe … 20 SEAKO: (Ka go tenega) Go riana, le wena o setse o tlhatlhamolotse o tsamaya? 4.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Rre Phika o ne a batla gore go jalwe … A mmopo. B mmupudu. C korong. D konofole. (1) 4.1.2 Ngwana wa ga Seako ke mang? (1) 4.1.3 Fa o lebile goreng MmaSeako a ne a re monna wa gagwe o a fetoga? (2) 4.1.4 Mafoko a a neng a buiwa ke Mmaseako a a reng, 'Rraabo tlhang malatsi a o ka re o a fetoga?', a go rutile eng ka ga gagwe? (1) 4.1.5 Lebaka le le neng le dira gore Phika a re masimo a kopanngwe ke lefe? (2) Kwalololo e ileditswe Phetla"